Indoneziya poytaxti Jakarta shahri aeroportiga Batik Air aviakompaniyasiga tegishli, 6380 reysini amalga oshirayotgan Boeing 737 rusumli yo‘lovchi samolyoti xavfli qo‘nishni amalga oshirdi. Samolyot aeroportning uchish-qo‘nish yo‘lagidan tashqariga qo‘na olgan. Bu haqda JakartaGlobe nashri xabar tarqatgan. Xabarda aytilishicha, samolyotda 160 nafar yo‘lovchi va ekipajning 7 nafar a’zosi bo‘lgan. Bu samolyot Yava orolidagi Jokyakarta shahridan parvoz qilgandi. Hodisa natijasida jarohat olganlar yo‘q. Barcha yo‘lovchilar darhol aeroport terminaliga o‘tkazilgan. Qayd etilishicha, qo‘nish vaqtida samolyotning burun qismi shikastlangan.